Diari Oficial de la Generalitat Valenciana


Sumari del DOGV 9512, del 16-01-2023 (2022/13273)

RESOLUCIÓ de 2 de novembre de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de María Catalán Pèrez a favor de la Generalitat. ABI 160/2016.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13997


Data del document
:   02-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de novembre de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de María Catalán Pèrez a favor de la Generalitat. ABI 160/2016. [2022/13193]  
Núm. d'expedient: ABI 160/2016.  
Causant: María Catalán Pérez. DNI \*\*\*\*846\*\*.  
Lloc i data de la defunció: València, 2 de gener de 1985.  
Últim domicili: València.  
  
Antecedents de fet  
  
Mitjançant escrit de la Comunitat de Propietaris del carrer Santa Isabel, núm. 4 de València, es va donar trasllat a aquesta conselleria de documentació relativa a l'herència jacent de María Catalán Pèrez, amb DNI \*\*\*\*846\*\*, morta el dia 2 de gener de 1985, sense haver atorgat testament.  
Amb data 9 de maig de 2016, es va dictar resolució de la Direcció General del Sector Públic, Model Econòmic i Patrimoni, per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
  
De les actuacions dutes a terme per aquesta direcció general, es constata que va estar empadronada a l'Ajuntament de València.  
Investigat el cabal relicte, no consta com a perceptora de cap prestació, no figura com a titular de cap contracte d'assegurances ni titular d'immobles inscrits a nom seu en el registre de la propietat.  
No havent-se localitzat béns de l'herència, és procedent l'arxivament de l'expedient.  
  
Fonaments de dret  
  
A l'empara del que s'estableix en el Codi Civil, article 71 de l'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de Patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Arxivar l'expedient administratiu de María Catalán Pérez, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i no és necessari informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de Decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos, si la resolució és expressa.  
  
Tot això, sense perjudici que puga exercir-se qualsevol altre recurs o acció que s'estime procedent.  
  
València, 2 de novembre de 2022.- La directora general del Sector Públic i Patrimoni: Isabel Castelló García.